Lav et referat af nedenstående tekst:

Tekst:
En 47-årig politiassistent fra Nordjyllands Politi er anklaget for at have sendt sms-beskeder til tre kvinder fra november 2009 til september 2010. Her kommenterede han forhold af privat, herunder også seksuel, karakter, som han havde fået viden om, da han stod for at gennemføre besøgs- og brevkontrol i forhold til kvindernes kærester, der var varetægtsfængslede. 14. november 2009 sendte han desuden to fotos af sit erigerede lem til den ene kvinde. Under retssagen torsdag erkendte politiassistenten de faktiske forhold, men nægter sig skyldig. Han sagde: - Min opgave er at skabe et godt forhold, hvis hun synes det er stødende, kunne hun bare have sagt fra. Politiassistenten er anklaget efter straffelovens § 155, misbrug af embede. Strafferammen går fra bøde til fire måneders fængsel. Der forventes at falde dom i sagen fredag. TV2/NORD følger sagen i retten, og producerer indslag til dagens udsendelser.

Referat:
En politiassistent fra Nordjyllands Politi erkender at have sendt flere hundrede sms'er til kvinder, bl.a. med foto af sit erigerede lem. Det skete torsdag under retssagen mod ham, hvori han er sigtet for embedsmisbrug.